open-index/open-wikipedia-markdown huggingface dataset:
Manoj Kumar

**Manodžas Kumaras** (; g. 1986 m. gruodžio 10 d.) – Indijos lengvasvoris boksininkas, olimpietis.

Kilęs iš Radžoundo kaimo Harjanoje, gimė pandžabiečių šeimoje. Nuo vaikystės treniravosi kartu su savo broliais Radžešu ir Mukešu. 2008 m. tapo Indijos čempionu.

Manodžas Kumaras dusyk laimėjo bronzą Azijos žaidynėse (2007, 2013 m.), tapo Pietų Azijos žaidynių nugalėtoju (2016 m.) bei Sandraugos žaidynių nugalėtoju (2010 m.). Kumaras dusyk dalyvavo olimpinėse žaidynėse: 2012 m. Londone pirmose varžybose jis nugalėjo turkmėną Serdarą Hudaiberdijevą, bet ketvirtfinalyje pralaimėjo britui Tomui Stalkeriui; 2016 m. Rio de Žaneiro žaidynėse pirmame etape jis įveikė lietuvį Evaldą Petrauską.

2014 m. Manodžui Kumarui už sportinius pasiekimus Indijoje skirtas Ardžunos apdovanojimas.

## Šaltiniai
Alofis (sala)

**Alofis** () – sala Ramiajame vandenyne, viena iš trijų, sudarančių Voliso ir Futūnos salų grupę (Prancūzijos valda). Yra 2 km į pietryčius nuo Futūnos (su ja sudaro Horno salas). Plotas – 17,8 km².

Sala yra 8 km ilgio ir 4,4 km pločio, kalnuota (vulkaninė). Paviršius iškyla iki 417 m (Kolofau k.). Alofį supa koralinis rifas.

Alofio sala yra beveik negyvenama (2013 m. – 2 gyv.), jos vakaruose yra Alofitajaus kaimelis su maža koplyčia. Saloje futūniečiai augina tabaką ir kitus augalus.

Istoriškai Alofis priklauso Alo karalystei.
Sergiu Toma

**Seržiu Toma** (g. 1987 m. sausio 29 d. Kišiniove) – moldavų dziudo imtynininkas, kuris tarptautinėse varžybose atstovauja Jungtinius Arabų Emyratus. Olimpinis medalininkas.

## Biografija
2007 m. vasaros Universiadoje iškovotas bronzos medalis. 2008 m. vasaros olimpinėse žaidynėse Toma pralaimėjo jau pirmąją kovą atstovui iš Gruzijos ir iš tolimesnės kovos pasitraukė. 2011 m. Stambule vykusiame Europos čempionate moldavas pelnė sidabro medalį. 2012 m. vasaros olimpinėse žaidynėse Moldavijos atstovas pasiekė trečiąjį raundą, bet jame pralaimėjo japonui Takahiro Nakai ir iš kovos dėl medalių pasitraukė.

2016 m. vasaros olimpinėse žaidynėse jau atstovavo JAE komandą ir pelnė šalies antrąjį medalį istorijoje – bronzą vyrų dziudo svorio kategorijoje iki 81 kg.

## Šaltiniai
Ahmad Mohammad Hasher Al Maktoum

**Ahmadas Mohamadas Hašeras al-Maktumas** () g. 1963 m. gruodžio 31 d. Dubajuje) – Jungtinių Arabų Emyratų sportinis šaulys, olimpinis čempionas. Dubajaus karališkosios šeimos narys.

## Biografija
2000 m. Al Maktoum pateko į 2000 m. vasaros olimpines žaidynes, kuriose varžėsi dvejuose rungtyse. Tranšeto rungtyje sportininkas pataikė į 111 taikinių ir liko 18-as, o dupleto rungtyje nušovęs 120 taikinių liko 23-as. 2004 m. vasaros olimpinėse žaidynėse pateko į dviejų rungčių finalus: 4-a vieta tranšeto rungtyje ir aukso medalis dupleto rungtyje. Al Maktoum tapo pirmuoju olimpiniu medalininku atstovaujančiu Jungtinius Arabų Emyratus. 2005 m. sezono metu šaulys laimėjo pasaulio taurės etapą. 2008 m. vasaros olimpinėse žaidynėse Al Moktoum finalinių etapų nepasiekė: tranešte - 30 vieta, duplete - 7 vieta.

## Šaltiniai
Yarden Gerbi

**Jarden Gerbi** (, g. 1989 m. liepos 8 d. Kfar Saboje) – Izraelio dziudo imtynininkė, olimpinė medalininkė.

## Biografija
2009 m. pelnė sidabro medalį Makabi žaidynėse. 2012 m. Europos čempionato vicečempionė. 2013 m. Brazilijoje vykusiame pasaulio čempionate iškovojo aukso medalį. 2016 m. pateko į pasaulio reitingo top 14 sąrašą ir pateko į 2016 m. vasaros olimpines žaidynes, kuriose iškovojo bronzos medalį.

## Šaltiniai
Uvėjai

**Uvėjai** arba ***volisiečiai*** – polineziečių tauta, gyvenanti Voliso (Uvea) saloje (Prancūzijos valda). Be to, gyvena išeivijoje daugiausia Naujojoje Kaledonijoje, Vanuatu bei Futūnos saloje. Populiacija – >20 tūkst. žmonių. Kalba austroneziečių kalbų šeimos, rytų austroneziečių šakos volisiečių kalba (turi lotynišką raštą). Taip pat vartoja prancūzų kalbą. Tikintieji – krikščionys (Romos katalikai).

Tradiciniai verslai – rankinė žemdirbystė (pandanai, kolokazija, bananai, kokospalmės, duonmedžiai, cukranendrės, ciberžolės, manijokai, apelsinai, tabakas, avokadai), žvejyba, gyvulininkystė (kiaulių, vištų auginimas), vaisių ir jūros gerybių rankiojimas, vėžlių gaudymas.

Įprasti uvėjų darbo įrankiai būdavo medinė lazda, akmeninė vedega, gremžtukas iš kokoso lukšto, adata tinklų siuvimui, kabliukai žvejybai, mediniai plūktuvai, priekalai, šablonai tapos pluošto išdirbimui. Ginklai – vėzdai, ietys. Stato trejopas valtis: nedideles su brauktėmis plaukioti po rifą, dideles ir dvigubas. Amatai: audimas, verpimas, tapos pluošto išdirbimas, siuvinėjimas šilku (bretonų misionierių atneštas amatas), dirbiniai iš biserio.

Tradicinis būstas (*fale*) antžeminis, stulpinės sandaros, ovalaus plano su kūginiu dvišlaičiu stogu, dengta palmių lapais. Sienos sudarytos iš demblių. Kaimas sudarytas iš keleto sodybų didžiosioms šeimoms, suskirstytas į du galus, kurie paeiliui atsakingi už talkų ir švenčių ruošą. Tautą valdo seniūnų taryba (*fono fenua*), sudaryta iš kaimų vadų ir kitų suaugusių vyrų. Tradiciškai vilkima sijonais, tapos audeklais, dabar paplitę užsegami sijonai, marškinėliai, palaidinės. Paplitęs tiek vyrų, tiek moterų tatuiravimasis (augaliniai, žuvų, paukščių, valčių motyvai). Seniau vyrai nešiodavo ilgus plaukus arba rišdavosi į kuodus, dabar tiek vyrai, tiek moterys kerpasi trumpai. Papuošalai – gėlių ir lapų vainikai, kriauklių ir kašaloto dantų vėriniai, biserio dirbiniai.

Būdinga didžioji, monogaminė, patriarchalinė šeima, sudaryta iš keleto mažųjų šeimų su vaikais. Karaliams ir vadams leidžiama poligamija. Būdingas leviratas, sororatas, povestuvinis persikėlimas (patrilokalinis). Giminė vedama daugiau vyriškąja linija.

Uvėjų virtuvei būdingi patiekalai iš virtų, keptų šakniagumbių, patiektų su kokosų aliejumi. Žuvis valgoma žalia, kepta, vytinta. Šventėms ruošiama troškinta kiauliena ar vištiena, delikatesu laikomi kokosiniai krabai, skraidančiosios lapės. Maistas ruošiamas žeminėse krosnyse, susukamas į bananų lapus. Verdama mediniuose dubenyse, kurių vanduo užvirinamas įdedant įkaitintą akmenį.

Uvėjų tradicinis tikėjimas turi šamanizmo, protėvių kulto, vadų, dvasių garbinimo bruožų. Būdingas dievų panteonas, kultūrinių didvyrių legendos, iniciacijos apeigos, tabu ir kiti, polineziečių pasaulėžiūrai būdingi bruožai. XX a. pr. uvėjai atversti į katalikybę.

## Šaltiniai
Konstal 105N2k/2000

**Konstal 105N2k/2000** – tramvajų modelis, 2000–2001 m. gamintas Lenkijos bendrovės „Konstal“.

Tramvajus yra 13750 mm ilgio, 2350 mm pločio, 3090 mm aukščio ir 17700 kg svorio. Turi trejas duris, sudarytas iš dviejų dalių. Konstal 105N2k/2000 turi 166 kW elektrinį variklį, galintį išvystyti 70 km/h greitį. Tramvajus turi 22 sėdimas vietas, gali sutalpinti 107 keleivių. Naudotas Varšuvoje ir Ščecine.

Iš viso buvo pagaminti 76 Konstal 105N2k/2000 tramvajai.

## Tramvajaus pristatymas

## Nuotraukos

Vaizdas:Konstal 105N2k2000 1055+1056, tram line 3, Szczecin, 2011.jpg|105N2k/2000 Ščecine, 2011 m.
Vaizdas:Konstal 105N2k2000, Szczecin, Poland (interior).jpg|Salonas
Vaizdas:Driver's cab in 105N2k2000 tram, Szczecin.jpg|
Vaizdas:Passenger information in 105N2k2000 tram, Szczecin.jpg|
Vaizdas:105N2k-2000.Warsaw.Poland.jpg|105N2k/2000 Varšuvoje, 2008 m.


## Šaltiniai

## Nuorodos

* www.mkm.szczecin.pl
Futūnai

**Futūnai** arba ***futūniečiai*** – polineziečių tauta, gyvenanti Futūnos bei Alofio salose (Prancūzijos valda). Be to, gyvena išeivijoje daugiausia Naujojoje Kaledonijoje, Voliso saloje. Populiacija – ~8 tūkst. žmonių. Kultūriškai artimi uvėjams, bet išlaikę archajiškesnę kultūrą. Kalba austroneziečių kalbų šeimos, rytų austroneziečių šakos futūnų kalba (turi lotynišką raštą). Taip pat vartoja prancūzų kalbą. Tikintieji – krikščionys (Romos katalikai).

Futūnai greičiausiai susidarė iš samojiečių, apgyvendinusių Futūnos salą. Apie I tūkstm. pabaigą futūnai ėmė migruoti į Tuvalu (davė pradžią tuvaliečiams) bei kitas išorines Polinezijos salas. Išeiviai į Futūnos įsikūrė netgi Vanuatu salyne, kur savo salą taip pat vadina Futūna (šneka vakarų futūnų kalba).

Tradiciniai verslai – rankinė žemdirbystė (jasai, kolokazija, bananai, kokospalmės, duonmedžiai ir kt.), žvejyba, gyvulininkystė (kiaulių, vištų auginimas). Amatai: audimas, verpimas, tapos pluošto išdirbimas. Dabar verčiasi daugiausia kopros ruošimu, žvejyba, gyvulininkyste, suvenyrų iš kriauklių gamyba, perlamutro gavyba, dirba samdiniais Naujojoje Kaledonijoje ir Vanuatu.

Tradicinis būstas antžeminis, stulpinės sandaros, ovalaus plano su kūginiu dvišlaičiu stogu, dengta palmių lapais. Sienos sudarytos iš demblių. Alofio saloje yra statinių ant akmeninių platformų (matyt, uvėjų įtaka). Kaimuose statyti vyrų sueigų namai.

Socialinė sankloda futūnų panaši į uvėjų: tautą valdo karalius su pagalbininku (*mua*), didelę įtaką turi karo vadai (*toa*). Giminės jungiasi toteminiu principu, išsiskiria visuomeniniai sluoksniai.

Futūnų tradicinis tikėjimas turi šamanizmo, protėvių kulto, vadų, dvasių garbinimo bruožų ir kitų polineziečių pasaulėžiūrai būdingų bruožū. Turėjo gausią dievų plejadą (*atua*). Žyniai-aiškiaregiai laikyti tarpininkais tarp giminės narių ir jų mirusių protėvių-globėjų. Mirusieji būdavo laidojami giminės kapavietėse *fale mate*. XX a. pr. futūnai atversti į katalikybę.

## Šaltiniai
Wild (Troye Sivan daina)

**„Wild“** (stilizuotai rašoma **„WILD“**) – australų atlikėjo ir dainų autoriaus Troye Sivan singlas, išleistas 2015 m. rugsėjo 4 d. Singlas pasirodė tuo pat metu kaip ir autoriaus *[[extended play]]* (EP) tokiu pat pavadinimu. Singlas buvo įtrauktas ir į atlikėjo debiutinį studijinį albumą „Blue Neighbourhood“.

Singlas pasiekė 16-tą poziciją Australijos topuose ir tapo antruoju Sivan singlu, pasiekusiu top 20. Singlas taip pat pateko į top 40 Naujoje Zelandijoje. Dainai buvo sukurtas vaizdo įrašas, kuris tapo trilogijos „Blue Neighbourhood“ dalimi (įrašo režisierius Tim Mattia). Įrašas nufilmuotas Naujojo Pietų Velso miestelyje.

2016 m. birželio 23 d. buvo išleista nauja dainos versija, kurioje vieną posmą atlieka kanadietė atlikėja ir dainų autorė Alessia Cara. 2016 m. liepos 22 d. buvo išleistas naujas „Wild“ vaizdo įrašas, kuriame panaudota nauja dainos versija.

## Topai ir sertifikatai

### Originali solo versija

### Versija su Alessia Cara

### Sertifikatai

## Šaltiniai
## Šaltiniai
Youth (Troye Sivan daina)

**„Youth“** – australų atlikėjo ir dainų autoriaus Troye Sivan singlas, kuris buvo išleistas 2015 m. lapkričio 13 d. (oficiali premjera įvyko lapkričio 12 d.). Ši daina yra antrasis singlas iš atlikėjo debiutinio studijinio albumo „Blue Neighbourhood“.

## Muzikos vaizdo įrašas
2015 m. lapkričio 23 d. buvo išleistas „Youth“ muzikos vaizdo įrašas, kuriame atlikėjas dainą atlieka gyvai. Įrašas buvo filmuojamas Los Andžele ir Sidnėjuje. Vėliau, 2016 m. vasarį, buvo nufilmuotas kitas vaizdo įrašas skirtas „Youth“, jo premjera įvyko 2016 m. vasario 24 d.

## Topai ir sertifikatai

### Sertifikatai

## Išnašos
Pranciškus Ksaveras Liubomirskis

Kunigaikštis **Pranciškus Ksaveras Liubomirskis** (; 1747–1819) – Liubomirskių giminės galva, Secechovo seniūnas, Rusijos armijos generolas.

## Biografija
Braclavo vaivados Stanislovo Liubomirskio (1704–1793) ir Liudvikos Pociejūtės (m. 1786) vyresnysis sūnus. Jaunesnieji broliai – Lenkijos armijos generolas-leitenantas Juozapas, Prancūzijos armijos generolas Aleksandras, ir Lenkijos armijos generolas-leitenantas Mykolas.

1772 m. gavo paveldėjimą nuo savo tėvo seniūniją Radomo gubernijoje, prie Vyslos upės. Kijevo vaivadijos pietryčių dalies, kuri apėmė 9 miestus, 179 kaimus, didelio turto valdytojas. Gyveno savo rezidencijoje Smelo mieste.

Po pirmo ATR padalijimo 1777 m. įstojo į Rusijos tarnybą generolo-leitenato laipsniu. 1781 m. tapo tapo brigadininku, o po to 1783 m. – generolu-majoru. 1784 m. buvo apdovanotas Rusijos Šventos Anos ordinu.

## Šeima ir vaikai
Nuo Pranciškaus Ksavero Liubomirskių eina vyresnioji Liubomirskių liniją, kurios atstovai didele dalimi buvo Rusijos piliečiai. Buvo vedęs tris kartus.

Pirmoji žmona – **Antonija Potocka**, su kuria turėjo dvi dukteris – Elžbietą ir Klementiną, antroji – (nuo 1786 m.) – **Teofilė Rževuska** (1762–1831), nuo tos santuokos gimė dvi dukterys – Amelija ir Karolina ir du sūnūs Konstantinas ir Eugenijus. Trečioji žmona – **Marija Lvovna Naryškina** (1766–1806), L. A. Naryškino duktė, turėjo su sūnus Antonijų (1801–1885) ir Aleksandrą (1802–1893).

## Nuorodos
* Franciszek Ksawery ks. Lubomirski // *Minakowski M. E.* Genealogia Potomków Sejmu Wielkiego.
* ''Полное родословие князей Любомирских'' .
Talk Me Down

**„Talk Me Down“** (stilizuotai rašoma **„TALK ME DOWN“**) – australų atlikėjo ir dainų autoriaus Troye Sivan singlas. Daina pirmą kartą buvo išleista kaip reklaminis debiutinio studijinio albumo „Blue Neighbourhood“ singlas, jį gavo visi iš anksto užsisakę albumą. Kaip oficialus albumo singlas buvo išleistas 2016 m. gegužės 26 d.

„Talk Me Down“ sulaukė pozityvių kritikų atsiliepimų, anot jų, daina yra dramatiška ir brandi tematine prasme.

## Muzikos vaizdo įrašas
Dainos vaizdo įrašas yra trečioji „Blue Neighbourhood“ trilogijos dalis. Įrašas išleistas 2015 m. spalio 20 d. Jį režisavo Tim Mattia.

## Topai

## Išnašos
Konstal 4N

**Konstal 4N** – tramvajų modelis, 1956–1962 m. gamintas Lenkijos bendrovės „Konstal“. 

Tramvajus yra 10400 mm ilgio, 2160 mm pločio, 3300 mm aukščio ir 14000 kg svorio. Būdingas kampuotas, „gabaritinis“ dizainas. Turi keturias duris, sudarytas iš dviejų dalių. Konstal 4N turi 120 kW elektrinį variklį. Tramvajus turi 16 sėdimas vietas, gali sutalpinti 82 keleivių.

Iš viso buvo pagaminti 90 Konstal 4N, 1 Konstal 4NJ, 80 Konstal 4ND, 39 Konstal 5N ir 40 Konstal 5ND tramvajai.

## Modifikacija
* **4N** (Čenstakava, Gdanskas, Aukštutinė Silezija, Gožuvas, Krokuva, Poznanė, Ščecinas, Varšuva, Vroclavas)
* **4N<sub>J</sub>** (Varšuva)
* **5N** (Belsko-Biala, Bydgoščius, Elbingas, Grudziondzas, Inovroclavas, Jelenia Gura, Legnica, Lodzė, Olštynas, Torūnė ir Valbžychas)

## Nuotraukos

Vaizdas:070815-22wnętrze1.JPG|Salonas
Vaizdas:Elbląg Aug 1990-001.jpg|Modifikacija 5N+5ND Elbinge, 1990 m.
Vaizdas:4NWroc.jpg|Konstal 4N Vroclave, 2009 m.
Vaizdas:Konstal 4N techniczny Gdansk.JPG|Konstal 4N Gdanske, 2010 m.
Vaizdas:Konstal 4N Czestochowa Depot 2.jpg|Konstal 4N Čenstakavoje, 2010 m.


## Šaltiniai

## Nuorodos

* mkm.szczecin.pl
Barbara Chiappini

**Barbara Chiappini** (g. 1974 m. lapkričio 2 d.) – italų modelis ir aktorė.

## Biografija
Barbara gimė Pjačencoje, kur vietinėje konservatorijoje mokėsi groti smuiku.

1993 m. ji laimėjo grožio konkursą „Un'italiana per Miss Mondo“ ir įgijo teisę atstovauti Italiją „Mis pasaulis“ konkurse, kuriame laimėjo „Miss Photogenic“ titulą.

Tais pačiais metais ji debiutavo kine ir tapo nuolatine varjete „Buona Domenica“ pasirodymų atlikėja.

2002-2004 m. buvo išleisti trys erotiniai kalendoriai su Barbaros nuotraukomis. 

Be kino yra sukūrusi vaidmenų televizijoje (daugiausia muilo operose) bei teatre.

2011 m. spalį ištekėjo už Carlo Marini Agostini, su kuriuo susilaukė dukters ir sūnaus (2013 ir 2015 m.).

## Šaltiniai

## Nuorodos

* IMDb profilis
Satkūnų (Daunoravos) palivarkas

**Satkūnų palivarkas** – palivarkas, esantis Šiaurės Lietuvoje, Joniškio r., Satkūnų sen., Daunoriškės kaime.

## Istorija
Satkūnų palivarkas įkurtas buvusio Satkūnų kaimo vietoje, abu priklausė Daunoravos dvarui. 1912 m. žymimi 8 pastatai. 1920 m. išdalyto Daunoravos dvaro žemėse įsikūręs kaimas pavadintas Daunoriške.

## Architektūra
Išlikę ūkiniai pastatai - moliniai, akmens mūro kolonomis su molio užpildu, mediniai. Gyvenamasis namas statytas 1928 m. jau ūkininkų.

## Galerija


Satkūnų 2234.JPG|Satkūnų palivarkas 2016 m.
Satkūnų 2278.JPG|ūkinis pastatas 2016 m.
Satkūnų 2241.JPG|ūkiniai pastatai 2016 m.
Keyserlingk-3.png|Dvaro savininkų 1904–1940 m. Keizerlingų herbas


## Literatūra
* Vasiliauskas E., *Joniškio krašto dvarai. Didžioji ir Mažoji Daunoravos, Bertaučiai, Satkūnai / Güter in der Gegend von Joniškis. Gross und Klein Donnerhof, Bärtautzen, Satkuhnen*, Klaipėda, 2017.
Adamavo ąžuolas

**Adamavo ąžuolas** – respublikinės reikšmės gamtos paveldo objektas, išskirtinis ąžuolas, augantis Švenčionių rajone, Adamavo kaime (Švenčionių sen.), buvusioje dvarvietėje, Sirvėtos kraštovaizdžio draustinyje. Teritorija priklauso Švenčionėlių miškų urėdijos Švenčionių girininkijai (398 kv., 10skl.). Lankytinas objektas yra 9 km į šiaurės rytus nuo Švenčionių, pasiekiamas keliu , pastatyta medinė rodyklė. Medis prižiūrimas, aptvertas. Paskelbtas saugomu 1999 m.

Medis, skaičiuoja šeštąjį šimtmetį, išsiskiria savo dydžiu ir plačia laja. Ąžuolo kamieno apimtis – 6,65 m, aukštis – 26,5 m, amžius apie 600 metų. Vainike yra kelios apmirusios pagrindinės ir žemesnių eilių šakos. Ant kamieno matomi žaibo pažeidimai. Kamieno pagrinde yra anga į centrinę kiaurymę. Taip pat pažeistos šaknys, esančios dirvos paviršiuje.

## Duomenys

* Medžio rūšis – paprastasis ąžuolas (*Quercus robur L.*)
* Amžius – apie 600 m
* Kamieno apimtis – 6,65 m
* Medžio aukštis – 26,5 m

## Nuorodos

* Saugomų teritorijų valstybės kadastras 
* Sirvėtos regioninis parkas. Adamavo ąžuolas
* Švenčionėlių urėdija. Gamtos paveldo objektai
Chang Hye-jin

**Chang Hye-jin** (; g. 1987 m. gegužės 13 d.) – Pietų Korėjos šaulė iš lanko. Daugkartinė olimpinė čempionė.

## Biografija
2009 m. Belgrade vykusioje vasaros Universiadoje Hye-jin tapo komandinės rungties nugalėtoja. 2013 m. kartu su Pietų Korėjos nacionaline komanda iškovojo sidabro medalius pasaulio čempionate. 2014 m. Azijos žaidynėse pelnė sidabrą asmeninėje rungtyje, o komandinėse varžybose iškovojo auksą.

2016 m. vasaros olimpinėse žaidynėse Hye-jin dalyvavo asmeninėse ir komandinėse varžybose. Komandinio šaudymo finale nugalėjusios Rusijos komandą sportininkės pelnė aukso medalius. Individualios rungties pusfinalyje Hye-jin nugalėjo titulą gynusią kitą korėjietę Ki Bo-Bae ir pateko į didįjį finalą. Finale rezultatu 6-2 korėjietė nugalėjo Vokietijos atstovę Lisa Unruh ir tapo olimpine čempione.

## Šaltiniai
Lisa Unruh

**Lisa Unruh** (g. 1988 m. balandžio 12 d.) – Vokietijos šaulė iš lanko, olimpinė medalininkė.

## Biografija
Unruh tarptautinėse varžybose dalyvauja nuo 2006 m.

2007 m. pasaulio šaudymo iš lanko uždarose patalpose čempionate pelnė sidabro medalį moterų komandinėje įskaitoje. 2008 m. kartu su Vokietijos komanda laimėjo sidabro medalius Europos čempionate. 2012 m. Europos čempionato komandinių varžybų bronzos medalininkė.

2016 m. vasaros olimpinių žaidynių kvalifikacijoje vokietė buvo tik 21-ą. Pirmuose atkrentamųjų varžybų etapuose Unruh įveikė atstoves iš Venesuelos, Meksikos, Kinijos ir ketvirtfinalyje nugalėjo Tan Ya-ting iš Kinų Taipėjaus. Pusfinalyje rezultatu 6-2 nugalėta meksikietė Alejandra Valencia. Didžiajame finale vokietė laimėjo antrąjį setą, bet pralaimėjo tris setus ir rezultatus 2-6 nusileido čempione tapusiai Chang Hye-jin. Unruh laimėtas sidabro medalis yra aukščiausias Vokietijos šaulių iš lanko kada nors pasiektas rezultatas olimpinėse žaidynėse.

2020 m. vasaros olimpinėse žaidynėse Unruh kartu su Vokietijos nacionaline rinktine pelnė bronzos medalius moterų komandinėje rungtyje.

## Šaltiniai
Niujiečiai

**Niujiečiai** – polineziečių tauta, gyvenanti Niujės saloje (Naujosios Zelandijos valda). Be to, gyvena išeivijoje daugiausia Naujojoje Zelandijoje, Samoa. Populiacija – ~25 tūkst. žmonių. Skirstosi į šiaurinius ir pietinius niujiečius. Kalba austroneziečių kalbų šeimos, rytų austroneziečių šakos niujiečių kalba. Taip pat vartoja anglų kalbą, Naujojoje Zelandijoje – ir maorių kalbą. Tikintieji – krikščionys (daugiausia protestantai).

Niujiečių etnogenezėje dalyvavo tongiečiai ir samojiečiai, apgyvendinę Niujės salą I tūkstm. pabaigoje.

Tradiciniai verslai – rankinė žemdirbystė (jasai, kolokazija, bananai, kokospalmės, batatai ir kt.), žvejyba, gyvulininkystė (kiaulių, ožkų auginimas). Amatai: audimas, tapos pluošto išdirbimas. Dabar verčiasi daugiausia kopros ruošimu, samdomu darbu.

Niujiečiai skirstosi į 12 giminių. Kiekviena giminė gyvendavo atskirame kaime, turėdavo atskirą dievą-globėją. Kaimą valdydavo vadas ir seniūnų taryba (*fono*), sudaryta iš šeimų galvų. Tarybos nariai būdavo atsakingi už žemių ir turto pasidalinimą. Balsavimo teisę turėdavo kiekvienas giminės narys.

Niujiečių tradiciniam tikėjimui (žr. polineziečių mitologija) buvo ypač būdingas protėvių kultas (*tupua*).


Woven Walls of Niue House, Memoirs Bishop Museum, Vol. II, Fig. 43.jpg|Niujietė prie dembliais dengto namo (1899 m.)
Royal Procession of Niue.jpg|Karališkoji procesija (1902 m.)
Fata-a-iki.jpg|Niujės karalius Fataaiki (1903 m.)


## Šaltiniai
Masivesi Dakuwaqa

**Masivesi Dakuwaqa** (g. 1994 m. vasario 14 d.) – Fidžio regbininkas, olimpinis čempionas.

## Biografija
Nuo 2015 m. atstovauja *Tokatoka Westfield Dragons* komandai. Tais pačiais metais pakviestas į Fidžio nacionalinę rinktinę.

2016 m. vasaros olimpinėse žaidynėse kartu su Fidžio nacionaline regbio-7 komanda pasiekė finalą, kuriame rezultatu 43-7 nugalėjo Jungtinę Karalystę ir tapo olimpiniais čempionais. Tai pirmasis Fidžio olimpinis medalis.

## Nuorodos
* World Rugby profilis
RVZ-6

**RVZ-6** – tramvajų modelis, 1960–1987 m. gamintas Latvijos bendrovės „Rīgas Vagonbūves Rūpnīca“.

Tramvajus yra 14080 mm ilgio, 2596 mm pločio, 3148 mm aukščio ir 16500 kg svorio. Turi trejas duris, sudarytas iš keturių dalių, atsidarančių į salono pusę. RVZ-6 turi 124 kW elektrinį variklį, galintį išvystyti 64 km/h greitį. Tramvajus turi 39 sėdimas vietas, gali sutalpinti 197 keleivių. Naudotas Daugpilyje (Latvija), taip pat Komsomolske prie Amūro, Osinikuose ir Chabarovske (Rusija).

Iš viso buvo pagaminti 6008 RVZ-6 tramvajai.

## Nuotraukos

Vaizdas:РВЗ-6М2_№060.jpg|RVZ-6 Daugpilyje, 2014 m.
Vaizdas:Belarus-Minsk-Tram-3.jpg|RVZ-6 Minske, 2005 m.
Vaizdas:Музейный РВЗ-6.jpg|RVZ-6 Taškente, 2009 m.
Vaizdas:Khabarovsk Tram 321.jpg|RVZ-6 Chabarovske, 2007 m.
Vaizdas:KnA tram 162.jpg|RVZ-6 Komsomolske prie Amūro, 2012 m.


## Šaltiniai

## Nuorodos
Jėgerio ataskaita

**Jėgerio ataskaita** – Karlo Jėgerio, 3/A operatyvinio būrio (EK 3), A operatyvinės grupės naikinimo būrio vado 1941 m. gruodžio 1 d. parengta ataskaita. Šis dokumentas yra vienas tiksliausių išlikusių kronikų, aprašančių individualaus operatyvinio būrio veiklą.

Jėgerio ataskaitos pagrindinė dalis yra lentelė, aprašanti 3/A operatyvinio būrio veiksmus, įskaitant Hamano skrajojantį būrį. Ataskaitoje aprašytas 137 346 žmonių likvidavimas (iš kurių didžioji dauguma žydai), vykdytas nuo 1941 m. liepos 2 d. iki lapkričio 25 d. Dokumente pateikiamos tikslios žudynių datos ir vietos, aukų skaičius ir jų suskirstymas į kategorijas (žydai, komunistai, nusikaltėliai ir kt.). Iš viso išvardinta per 100 žudynių 71 skirtingoje vietoje. 1942 m. vasario 1 d. rašytinėje pastaboje Franz Walter Stahlecker K. Jėgeris pateikė perskaičiuotus galutinius aukų skaičius: 136 421 žydų (46 403 vyrai, 55 556 moterys ir 34 464 vaikai), 1 064 komunistai, 653 psichiškai neįgalūs ir 134 kiti.

Šešių puslapių ataskaita buvo parengta penkiomis kopijomis, iš kurių išliko tik viena. Šiuo metu ji saugoma Lietuvos centriniame valstybės archyve, Vilniuje.

## Ataskaita

## Taip pat skaitykite
* Holokaustas Lietuvoje

## Šaltiniai
Troye Sivan Live

**„Troye Sivan Live“** – debiutinis  atlikėjo ir dainų rašytojo Troye Sivan koncertinis turas, skirtas dainininko extended play „Wild“ ir debiutiniam studijiniam albumui „Blue Neighbourhood“. Turas prasidėjo 2015 m. spalio 13 d. Šiaurės Amerikoje, lapkritį persikėlė į Europą ir baigėsi 2016 m. sausio 13 d. Australijoje.

## Įvykiai prieš turą
Po EP „Wild“ išleidimo atlikėjas Twitter tinkle paskelbė, kad 2015 m. spalį planuoja surengti kelis koncertus. Kitą dieną, interviu su *SugarScape* metu, atlikėjas paskelbė planuojantis aplankyti JK ir Australiją prieš metų pabaigą. Vėliau Sivan Instagram paskyroje buvo paskelbtos nuotraukos iš repeticijų. Apie turą oficialiai buvo paskelbta 2015 m. rugsėjo 25 d. atlikėjo Twitter paskyroje. Pranešimas buvo išplatintas kartu su dainos „Fools“ vaizdo įrašu. Šios naujienos padėjo atlikėjui patekti į pirmąją Billboard „Twitter Trending 140“ topo vietą.

Sivan debiutinis albumas „Blue Neighbourhood“ buvo išleistas pasibaigus turui, todėl dainas „Suburbia“, „Cool“ ir „Youth“ žiūrovai išgirdo dar prieš oficialų jų išleidimą. Atlikėjas koncerte 2015 m. lapkritį Paryžiuje paskelbė apie 2016 m. turą „Blue Neighbourhood“.

## Dainų sąrašas
# „Bite“
# „Fools“
# „Cool“
# „DKLA“
# „Ease“
# „Talk Me Down“
# „Suburbia“
# „Wild“
# „Happy Little Pill“
# „Youth“

## Turo datos

## Atšaukti koncertai

## Išnašos
Konstal 112N

**Konstal 112N** – sudvejintų žemagrindžių tramvajų modelis, 1995 m. gamintas Lenkijos bendrovės „Konstal“.

Tramvajus yra 19650 mm ilgio, 2400 mm pločio, 3360 mm aukščio ir 26000 kg svorio. Turi keturias duris, sudarytas iš dviejų dalių. Konstal 112N turi 249 kW elektrinį variklį, galintį išvystyti 70 km/h greitį. Tramvajus turi 28 sėdimas vietas, gali sutalpinti 204 keleivių. Naudotas Varšuvoje.

Iš viso buvo pagaminti 1 Konstal 112N tramvajus.

## Tramvajaus pristatymas

## Šaltiniai

## Nuorodos

* Konstal 112N – tramwar4.republika.pl
Blue Neighbourhood Tour

**„Blue Neighbourhood“** – antrasis australų atlikėjo ir dainų rašytojo Troye Sivan koncertinis turas, skirtas debiutiniam studijiniam albumui „Blue Neighbourhood“. Turas prasidėjo 2016 m. vasario 3 d.

## Įvykiai prieš turą
Atlikėjas koncerte 2015 m. lapkričio 23 d. Paryžiuje („Troye Sivan Live“ turo metu) paskelbė apie 2016 m. turą „Blue Neighbourhood“ ir pasirodymų datas Šiaurės Amerikoje.  Pasirodymų datos Europoje buvo paskelbtos po dviejų savaičių.

## Dainų sąrašas
Čia pateikiamas koncerto, kuris įvyko 2016 m. vasario 3 d. Vankuveryje, dainų sąrašas. Šis sąrašas nėra taikomas visiems koncertams.

# „Bite“
# „for him.“
# „Fools“
# „Heaven“
# „Suburbia“
# „Cool“
# „Too Good“
# „Wild“
# „Love Yourself“
# „Happy Little Pill“
# „Ease“
# „DKLA“
# „Talk Me Down“
# „Lost Boy“
# „Youth“

## Turo datos

## Atšaukti koncertai

## Išnašos
Almaz Ayana

**Almaz Ayana** (g. 1991 m. lapkričio 21 d.) – Etiopijos ilgų nuotolių bėgikė, olimpinė čempionė ir pasaulio rekordininkė.

## Biografija
2010 m. Ayana pasaulio jaunimo čempionate užėmė 5-ą vietą. 2013 m. pirmą kartą dalyvavo pasaulio suaugusiųjų čempionate ir pelnė bronzos medalį 5000 m bėgimo rungtyje. 2015 m. pasaulio čempionate tapo 5000 m bėgimo čempione.

2016 m. vasaros olimpinėse žaidynėse Ayana dalyvavo 10000 m bėgime ir įveikusi pusę distancijos atsiskyrė nuo pagrindinės grupės ir finišavo pirma lenkdama dauguma priešininkių net keliais ratais. Etiopietė taip pat daugiau nei 12 sekundžių pagerino rungties pasaulio rekordą - 29:17.46.

## Šaltiniai
Kuveitas olimpinėse žaidynėse

**[[Kuveitas]]** iš viso dalyvavo 12-oje vasaros olimpinių žaidynių. Šalis yra iškovojusi du bronzinius olimpinius medalius, taip pat Kuveito sportininkas Fehaid Al-Deehani, dalyvaudamas kaip nepriklausomas sportininkas, pelnė aukso medalį.

1992 m. vasaros olimpinėse žaidynėse Kuveitas iškovojo bronzos medalį tuomet demonstracinio pobūdžio buvusioje tekvondo sporto šakoje. Pirmasis šalies iškovotas medalis buvo bronzinis, jį 2000 m. Sidnėjaus vasaros olimpinių žaidynių stendinio šaudymo rungtyje pelnė sportinis šaulys Fehaid Al-Deehani. Antrasis šalies medalis taip pat buvo bronzinės spalvos, jį 2012 m. Londono vasaros olimpinėse žaidynėse vėlgi pelnė tas pats F. Al Deehani.

Šalies nacionalinis olimpinis komitetas įsteigtas 1957 m. ir 1966 m. pripažintas Tarptautinio olimpinio komiteto (TOK). Per pastaruosius 10 metų šalies NOK'as buvo suspenduotas dukart. Dėl vyriausybės įtakos sporto veiklai Kuveitui buvo uždrausta dalyvauti 2016 m. vasaros olimpinėse žaidynėse. Visgi patiems Kuveito sportininkams buvo leista dalyvauti kaip individualiems sportininkams po olimpine vėliava.

## Medalių lentelės
### Medaliai pagal sporto šaką

## Medalininkai

## Išnašos
Kosovas olimpinėse žaidynėse

**[[Kosovas]]** pirmą kartą olimpinėse žaidynėse dalyvavo 2016 m. Šalies rinktinės dalyvavimu olimpiadoje rūpinasi Kosovo olimpinis komitetas, įsteigtas 1992 m. ir Tarptautinio olimpinio komiteto (TOK) pripažintas 2014 m. gruodžio 9 d.

2016 m. vasaros olimpinių žaidynių atidarymo ceremonijos parado metu Kosovo vėliavą buvo patikėta nešti pasaulio ir Europos dziudo čempionei Majlinda Kelmendi. Ši sportininkė ir pelnė pirmąjį ir kol kas vienintelį šalies olimpinį medalį – auksą dziudo sporto šakoje.

## Medalininkai

## Išnašos
Jasa Veremalua

**Jasa Veremalua** (g. 1988 m. gegužės 29 d.) – Fidžio regbininkas, olimpinis čempionas.

## Biografija
Nuo 2012 m. atstovauja *Red Rock* komandai. 2013 m. pakviestas į Fidžio nacionalinę rinktinę.

2016 m. vasaros olimpinėse žaidynėse kartu su Fidžio nacionaline regbio-7 komanda pasiekė finalą, kuriame rezultatu 43-7 nugalėjo Jungtinę Karalystę ir tapo olimpiniais čempionais. Tai pirmasis Fidžio olimpinis medalis.

## Nuorodos
* Zimbio profilis
Tramoras

**Tramoras** (, ) – pajūrio miestelis Voterfordo grafystėje, pietų Airijoje. Nutolęs 13 km į pietus nuo Voterfordo. 1853 m. pastatyta geležinkelio linija (uždaryta 1961 m. sausio 1 d.), sujungusi Tramorą su Voterfordu. Tų pačių metų rugsėjo 5 d. atidaryta geležinkelio stotis. Iki to buvo maža žvejų gyvenvietė. 10 328 gyventojai (2011 m. duomenys).

Miestelis įsikūręs prie Tramoro įlankos, ant kalvos. 1856–1871 m. statyta gotikinė katalikų bažnyčia.

## Galerija

Vaizdas:Tramore, County Waterford.jpg|Pakrantė
Vaizdas:OifiganPhoist (Post Office), 1 Broad Street, Tramore, Co. Waterford (geograph 3964583).jpg|Paštas
Vaizdas:Holy Cross Church, Tramore - geograph.org.uk - 1475302.jpg|Šv. Kryžiaus bažnyčia
Pesa Tramicus

**Pesa Tramicus** – žemagrindis tramvajus, 2006–2008 m. gamintas Lenkijos bendrovės „Pesa“.

Tramvajus yra 20220–31820 mm ilgio, 2350 mm pločio, 3400 mm aukščio. Turi ketverias ar šešias duris, sudarytas iš dviejų dalių. Pesa Tramicus turi 420 kW elektrinį variklį, galintį išvystyti 70 km/h greitį. Tramvajus turi 41–63 sėdimas vietas, gali sutalpinti 148 (120N) keleivių. Naudotas Varšuvoje, taip pat Elbinge, Bydgoščiuje ir Lodzėje.

Iš viso buvo pagaminti 6 Pesa 121N, 15 Pesa 120N ir 12 Pesa 122N tramvajai.

## Modifikacija
* **120N** (Varšuva)
* **121N** (Elbingas)
* **122N** (Bydgoščius, Lodzė)

## Nuotraukos

Vaizdas:PESA 121N Elblag.JPG|Pesa 121N Elbinge, 2006 m.
Vaizdas:Warsaw tram PESA 120N at Most poniatowskiego.jpg|Pesa 120N Varšuvoje, 2011 m.
Vaizdas:Lodz pesa 122n.jpg|Pesa 122N Lodzėje, 2011 m.
Vaizdas:Pesa 122N MZK.JPG|Pesa 122N Bydgoščiuje, 2012 m.


## Šaltiniai

## Nuorodos

* tramwar4.republika.pl – Pesa 120N
Jean-Charles Valladont

**Žanas-Šarlis Valjadonas** (g. 1989 m. kovo 20 d. Bezansone) – Prancūzijos šaulys iš lanko, olimpinis medalininkas.

## Biografija
2008 m. vasaros olimpinėse žaidynėse Valladont atrankoje surinko 656 taškus ir su 35-u numeriu žengė į atkrentamąsias varžybas. Jau pirmame rate prancūzas rezultatu 106-108 pralaimėjo Australijos atstovui Michael Naray ir iš tolimesnės kovos pasitraukė. 2013 m. pasaulio čempionate kartu su Prancūzijos nacionaline komanda pelnė bronzos medalius. 2015 m. Europos žaidynėse asmeninėje rungtyje pralaimėjo jau pirmąją kovą rusui Beligto Tsynguev ir iš tolimesnės kovos pasitraukė. Komandinėje rungtyje Valladont kartu su Prancūzijos komanda pateko į mažąjį finalą, kuriame pralaimėjo Nyderlandams ir liko 4-oje vietoje.

2016 m. vasaros olimpinėse žaidynėse prancūzas asmeninės rungties kvalifikacijoje su 680 taškų liko 8-as. Atkrentamosiose varžybose Valladont nugalėjo atstovus iš Dramblio Kaulo Kranto, Ukrainos, Tailando ir Italijos bei pateko į pusfinalį. Rezultatu 7-3 prancūzas laimėjo pusfinalį prieš Nyderlandų atstovą Sjef van den Berg ir pateko į finalą, kuriame nusileido korėjiečiui Ku Bon-chan ir pelnė sidabro medalį.

## Šaltiniai
RVZ-7

**RVZ-7** – tramvajų modelis, 1976–1985 m. gamintas Latvijos bendrovės „Rīgas Vagonbūves Rūpnīca“.

Tramvajus yra 15090 mm ilgio, 2600 mm pločio, 3020 mm aukščio ir 18500 kg svorio. Būdingas kampuotas, „gabaritinis“ dizainas. Turi trejas duris, sudarytas iš keturių dalių, atsidarančių į salono pusę. RVZ-7 turi 220 kW elektrinį variklį, galintį išvystyti 75 km/h greitį. Tramvajus turi 33 sėdimas vietas, gali sutalpinti 126 keleivių. 

Iš viso buvo pagaminti 19 RVZ-7 tramvajai.

## Nuotraukos

Vaizdas:Nizniy Novgorod RVZ-7 tram interior (12549160973).jpg|Salonas
Vaizdas:Nizniy Novgorod RVZ-7 tram interior HDR (12548933455).jpg|
Vaizdas:Tver rvz-7 20060316.jpg|RVZ-7 Tverėje, 2006 m.


## Šaltiniai
Naumova

* Marija Naumova – rusų kilmės Latvijos dainininkė;
* Svetlana Naumova - baltarusijos politologė, dėstytoja.
Vilkyškių ąžuolų alėja

**Vilkyškių ąžuolų alėja** – valstybės saugomas gamtos paveldo objektas Pagėgių savivaldybėje, Rambyno regioniniame parke, 2 km į pietus nuo Vilkyškių, Šilutės miškų urėdijos Rambyno girininkijos 871-ajame kvartale.

Tai 39 medžių – paprastųjų ąžuolų (*Quercus robur*)  alėja, nuo kelio  vedanti į Vilkyškių mišką (rytų kryptimi). Nežymaus miško keliuko pradžioje pastatyta informacinė lentelė. Alėjos ilgis apie 250 metrų. Ąžuolai maždaug 120−180 metų amžiaus, 18–20 metrų aukščio, 3–4 metrų apimties. Nežinoma, kokia buvusi šios alėjos paskirtis, kam ji pasodinta. Alėjos medžiai yra pasiekę gamtinę brandą ir pradeda nykti, yra džiūvančių medžių. 2014 m. vasarą vėtra nulaužė vieną medį.

Vilkyškių miške taip pat auga Raganų eglė.

## Šaltiniai

## Nuorodos

* Saugomų teritorijų valstybės kadastras 
* Rambyno regioninis parkas. Vilkyškių ąžuolų alėja 
* Pagėgių savivaldybės gamtos objektai. Ąžuolų alėja
* Vilkyškių ąžuolų alėja žemėlapyje (''valstybiniaimiskai.lt'')
Vladzislavas Gančarovas

**Vladzislavas Gančarovas** (, g. 1995 m. gruodžio 2 d. Vitebske) – Baltarusijos gimnastas, kuris specializuojasi tramplino gimnastikos batuto rungtyse. Olimpinis čempionas.

## Biografija
Sportininkas pradėjo treniruotis batuto gimnastiką nuo šešerių. 2012 m. įvyko pirmasis baltarusio tarptautinis startas. Tais pačiais metais sportininkas pelnė auksą pasaulio taurės etape Sofijoje. 2014 m. Gančarovas tapo Europos čempionu ir pasaulio čempionato bronzos medalininku. 2015 m. Europos žaidynėse iškovoti du sidabro medaliai – individualioje rungtyje ir vyrų sinchroniniame pasirodyme. Tais pačiais metais sportininkas laimėjo dar tris pasaulio čempionato medalius – sidabras individualioje rungtyje, sidabras sinchroniniuose šuoliuose ir bronza komandinėje įskaitoje.

2016 m. vasaros olimpinėse žaidynėse baltarusis pateko į finalą, kuriame netikėtai įveikė Kinijos gimnastus Dong Dong ir Gao Lei bei tapo olimpiniu čempionu. Tai pirmasis Baltarusijos medalis batuto gimnastikoje ir pirmasis auksas bet kokioje gimnastikos disciplinoje.

## Šaltiniai
Žukų ąžuolas

**Žukų ąžuolas** – valstybės saugomas gamtos paveldo objektas, išskirtinis ąžuolas, augantis Švenčionių rajone, Žukų kaime (Švenčionių sen.), 0,4 km į vakarus nuo kelio , netoli Sirvėtos regioninio parko teritorijos. Medis auga privačiame sodybiniame sklype, prie pagrindinės Žukų gatvės.

Paminklinis medis paskelbtas saugomu, remiantis LR Aplinkos ministerijos 2016 m. vasario 8 d. įsakymu Nr. D1-88. 

## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis –  4,55 m

## Nuorodos

* Saugomų teritorijų valstybės kadastras 
* Lietuvos arboristikos centras. Žukų ąžuolas
* Žukų ąžuolas žemėlapyje
Eniskortis

**Eniskortis** (, ) – antras pagal dydį Veksfordo grafystės miestelis, esantis pietryčių Airijoje. 10 838 žmonės (2011 m. duomenys). Per miestelį eina Dublinas–Roslerio uostas geležinkelio linija. Eniskorto traukinių stotis atidaryta 1863 m. lapkričio 16 d. Važiuoja reguliarūs autobusai į Dubliną, Voterfordą bei kitus miestus.

Miestelyje yra pilis, statyta 1205 m., joje gyventa iki 1951 m. Dabar ten įsikūręs Veksfordo grafystės muziejus, eksponuojami 1798 m. sukilimo eksponatai, su žemės ūkių susijusi tematika, kt. 1843 m. statyta katedra.


EnniscorthyCastle.jpg|Eniskorto pilis
Enniscorthy St. Aidan's Cathedral SE 2009 09 28.jpg|Katedra


## Šaltiniai
Henri Junghänel

**Henris Junghenelis** (g. 1988 m. vasario 5 d. Leipcige) – Vokietijos šaulys, kuris specializuojasi mažo kalibro sportinio šautuvo rungtyse.

## Biografija
2008 m. Europos jaunimo čempionate pelnė sidabro medalį orinio šautuvo rungtyje. 2013 m. Europos vicečempionas šaudyme iš mažo kalibro šautuvo gulomis. Tais pačiais metais sportininkas tapo pasaulio taurės finalinio etapo čempionu. 2015 m. Europos žaidynėse pelnė aukso medalį šaudyme gulomis.

2016 m. vasaros olimpinių žaidynių finale Junghänel aplenkė korėjietį Kim Jong-hyun ir tapo olimpiniu čempionu.

## Nuorodos
* Olympedia svetainėje
Christian Reitz

**Kristianas Raicas** (g. 1987 m. balandžio 29 d. Lebau) – Vokietijos šaulys, kuris specializuojasi greitojo šaudymo rungtyse. Pasaulio rekordininkas ir olimpinis čempionas.

## Biografija
2006 m. pasaulio jaunimo čempionate iškovojo aukso medalį. 2008 m. pasiekė pasaulio rekordą. 2008 m. vasaros olimpinėse žaidynėse pasiekė finalą ir nusileidęs tik ukrainiečiui Oleksandr Petriv ir kitam vokiečiui Ralf Schumann pelnė bronzos medalį. 2013 m. Europos čempionate pagerino pasaulio rekordą ir laimėjo tris medalius: auksas komandinėje įskaitoje, sidabras centrinio pistoleto rungtyje ir bronza greitojo šaudymo rungtyje. 2016 m. vasaros olimpinėse žaidynėse vokietis finale nugalėjo prancūzą Jean Quiquampoix ir tapo olimpiniu čempionu.

## Šaltiniai
Balina

**Balina** ( – „*brastos žiotys*“, ) – miestelis Mėjo grafystėje, šiaurės vakarų Airijoje. Įsikūręs Mojaus upės žiotyse, netoli Kilalos įlankos (), Mojaus slėnyje, kalnų apsuptyje. 10 361 gyventojas (2011 m. duomenys). Pagal gyventojų skaičių užimą antrą vietą (po Kaslbaro) grafystėje.

1375 m. įkurtas Augustinų vienuolynas. 1827 m. pradėta statyti katedra. 1831 m. pastatyta Beleko pilis (). Miestelis oficialiai įkurtas 1723 m.

Balinoje gimė Mary Robinson – septintoji šalies prezidentė.


Ballina St Murdack Cathedral.jpg|Katedra
River Moy at Ballina - geograph.org.uk - 486776.jpg|Mojaus upė
Vėžalaukio ąžuolas

**Vėžalaukio ąžuolas** – valstybės saugomas gamtos paveldo objektas, išskirtinis ąžuolas, augantis Tauragės rajone, Vėžalaukio kaime (Mažonų sen.), 2,5 km į vakarus nuo kelio . Objektas pasiekiamas iš kelio , 1,2 km į pietryčius nuo Lomių. Informacinėmis rodyklėmis nepažymėtas.

Vėžalaukio ąžuolas žaliuoja dirbamų laukų apsuptyje, tarp Agluonos (Šešuvies intako) ir Gryblaukio miško, 150 m į pietus nuo vienkiemio, šalia praeinančio lauko keliuko. Tame pačiame kaime auga saugomas Agluonos ąžuolas.

Medį paskelbė saugomu LR Aplinkos ministrass 2016 m. vasario 8 d. (įsakymo Nr. D1-88).

## Duomenys

* Medžio rūšis – paprastasis ąžuolas (*Quercus robur L.*)
* Kamieno apimtis – 4,60 m
* Aukštis – 20 m

## Šaltiniai

## Nuorodos

* Lietuvos arboristikos centras. Vėžalaukio ąžuolas
* Vėžalaukio ąžuolas žemėlapyje
Lietuvos balsas (4 sezonas)

**[[Lietuvos balsas]]** – muzikinė talentų laida, pradėta rodyti 2012 m. per LNK televiziją. Ketvirtasis pradėtas rodyti 2015 m. rugsėjo 27 d. Šios laidos originalas buvo sukurtas Olandijoje ir per trumpą laiką išpopuliarėjo visame pasaulyje.

## Apie projektą
Geriausiai Aklosiose perklausose pasirodę dalyviai keliaus į antrąjį etapą – Dvikovas, kur mokytojai patys vertins savo mokinius ir tik pusei jų suteiks galimybę varžytis toliau. Trečiasis etapas – Nokautai, kuriuose grumiasi po tris komandos mokinius, du iš jų laimėję keliauja į Finalines kovas, o vienas, deja, sėkmę mėgina kitąmet. Be to, kiekvienas mokytojas turi galimybę pieš Nokautus net du savo komandos narius deleguoti į svarbiausią etapą – Finalines kovas, be kovos.

Finalinių kovų metu mokiniai gyvai pasirodo kartu su savo mokytojais, populiariausiais šalies atlikėjais ir pasaulinę šlovę pelniusiais svečiais iš užsienio.

Talentams viso projekto metu gyvai pritaria profesionalių muzikantų grupė.

## 4 sezonas
Ketvirtasis sezonas prasidėjo 2015 m. rugsėjo 27 d. LNK eteryje. Projekto antrajame sezone mokytojų kėdes užėmė Donatas Montvydas, Aleksandras Ivanauskas-Fara, Rūta Ščiogolevaitė, dviguboje mokytojų kėdėje sėdėjo Renata Norvilė ir Deivis Norvilas. Projektą vedė Rolandas Mackevičius ir Jonas Nainys.

### Aklosios perklausos. 1 laida

#### Aklosios perklausos. 2 laida

##### Aklosios perklausos. 3 laida

###### Aklosios perklausos. 4 laida

###### Aklosios perklausos. 5 laida

###### Aklosios perklausos. 6 laida

## Dvikovos

## Nokautai

## "Greitas ėjimas"
Kiekvienas mokytojas turi galimybę pasiųsti į tiesioginius filmavimus po du mokinius iš savo komandos, kuriems nereikia atlikti nokautų dainos.
Midltonas

**Midltonas** (, ) – miestelis Korko grafystės pietryčiuose, Airijoje. Nutolęs maždaug 16 km į rytus nuo Korko. Priklauso Korko metropolitenui ir yra svarbus verslo centras. 12 001 gyventojas (2011 m. duomenys).

Įsikūręs derlingame slėnyje, apsuptas kalvų. Nutolęs į šiaurę nuo Korko uosto.

XII a. 9-jame dešimtmetyje normanai pastatė vienuolyną. Miestelio pavadinimas ( arba *Middle Town*) reiškia „vidurinį miestelį“, esantį tarp Korko ir Jolo ().
Justin Rose

**Justin Rose** (g. 1980 m. liepos 30 d.) – Anglijos profesionalus golfo žaidėjas, olimpinis čempionas.

2013 m. laimėjo prestižinį U.S. Open turnyrą. Tai buvo pirmoji sportininko pergalė didžiojo ketverto turnyruose.

2016 m. vasaros olimpinėse žaidynėse tapo pirmuoju olimpiniu čempionu po 1904 m. golfo pašalinimo iš olimpinės programos. Rose taip pat tapo pirmuoju Jungtinės Karalystės aukso medalininku olimpiniame golfo turnyre bei trečiuoju šalies golfo medalininku istorijoje.

## Nuorodos
* Oficiali svetainė
Marijus Gudynas

**Marijus Gudynas** (g. 1974 m. gegužės 28 d. Kaune) – lietuvių diplomatas, valstybės tarnautojas, Lietuvos Respublikos ambasadorius Airijoje (2020 - 2024 m.).

## Biografija
1992–1998 m. studijavo KTU Statybos ir architektūros fakultete. 1997–1999 m. buvo Kauno rajono savivaldybės Tarybos sekretorius. 1999–2003 m. – regioninės plėtros atašė Lietuvos nuolatinėje atstovybėje prie ES.

2003–2005 m. dirbo VRM Regioninės politikos departamento direktoriaus pavaduotoju, vėliau buvo ministras patarėjas LR ambasadoje Baltarusijoje.
 
2006–2012 m. – URM Baltarusijos skyriaus vedėjas, Rytų kaimynystės politikos departamento direktoriaus pavaduotojas, šio departamento direktorius.

2012–2016 m. – Lietuvos Respublikos generalinis konsulas Čikagoje. Vėliau vadovavo Užsienio reikalų ministerijos Užsienio lietuvių departamentui. 2020 m. spalio mėn. paskirtas Lietuvos ambasadoriumi Airijoje.

## Šaltiniai

|-
Leitaunas–Betistaunas–Morningtonas

**Leitaunas–Betistaunas–Morningtonas** (, ) – miestelis Mido grafystėje, rytų Airijoje. Sudarytas sujungus gretimus Leitauno, Betistauno ir Morningtono kaimus. 10 889 gyventojai (2011 m. duomenys). Miestelio pakrantės ilgis – 11 km. Prasideda nuo Boinės upės, kuri ribojasi su Lauto grafyste ir tęsiasi iki Delvino upės, kuri ribojasi su Dublino grafyste.

## Šaltiniai
Leitaunas

**Leitaunas** (, ) – gyvenvietė prie Airijos jūros, Mido grafystėje, rytų Airijoje. Kartu su Betistauno ir Morningtono kaimais, sudaro Leitauno–Betistauno–Morningtono miestelį, kuriame gyvena 10 889 žmonės (2011 m. duomenys).

Leitaunas nutolęs 50 km į šiaurę nuo Dublino.
FK Lygis Kaunas

**Kauno „Lygis“** – Lietuvos futbolo klubas iš Kauno.

## Istorija

Futbolo klubo „Lygis“ iki 2016 metų žaidė KAFF III lygoje.

2016-aisiais „Lygis“ sužaidė vienintelį sezoną LFF II lygoje, po kurio komanda buvo išformuota.

2022 m. FK Lygis / FM Lygis gavo dvi žvaigždutes LFF „Futbolo ugdymo organizacijų sertifikavimo sistemoje“. Paminėta, kad FK Lygis – FC Hegelmann futbolo akademija.

## Spalvinė gama

Mėlyni (žydri) marškinėliai ir juodos (pilkos) spalvos šortai.

## Klubo logotipas

Baltos spalvos skydas, o jame didelis futbolo kamuolys. Skydas įrėmintas mėlynais ir juodais apvadais.

## Sezonai

|}
|}

## Šaltiniai

## Nuorodos
Pranciškus Dembinskis (1653)

**Pranciškus Dembinskis ** (m. 1653 metais) – Krokuvos pakamaris 1641-1653, Krokuvos vėliavininkas 1637-1641, Veličkos ir Bochensko seniūnas.   

Buvo pasiuntiniu į 1646 metų seimą ir į konvokacinį seimą 1648 metais.

## Literatūra

* Urzędnicy województwa krakowskiego XVI-XVIII wieku. Spisy". Oprac. Stanisław Cynarski i Alicja Falniowska-Gradowska. Kórnik 1990, s. 220.
* Volumina Legum, t. IV, Petersburg 1860, s. 46.

## Išnašos
Mikalojus Olesnickis

**Mikalojus Olesnickis** (1558 m. liepos 30 d. – 1629 m. gruodžio 13 d.) – ATR valstybinis veikėjas, Malogoščo (1598) ir Radomo seniūnas (1613), Liublino vaivada (1619–1629), Opočno seniūnas.

## Biografija
Lenkijos bajorų Olesnickių giminės atstovas, herbo „Dębno“ savininkas. Jano Olesnickio (м. iki 1596 m.) ir Sofijos Spinkovnos sūnus, Lenkijos reformacijos veikėjo Mikalojaus Olesnickio (m. 1566 m.) giminaitis.

Buvo auklėjamas kalvinizmo dvasioje, bet 1598 m. perėjo į Romos katalikų tikybą, kas vėliau palengvino jo karjeros augimą. Tais pačiais 1598 m. Mikalojus Olesnickis gavo Malogoščo kašteliono pareigybę. 1606 m. kartu su Veližo seniūnu Aleksandru Korvinu Gosievskiu vadovavo Lenkijos-Lietuvos pasiuntinybei Maskvoje, kur vedė derybas su Dimitrijumi apsišaukėliu dėl sąjungos sudarymo tarp ATR ir Rusijos valstybės. 1606 m. po apsišaukėlio nuvertimo ir nužudymo Lenkijos pasiuntiniai Mikalojus Olesnickis ir Aleksandras Korvinas Gosievskis buvo areštuoti ir laisvėn paleisti buvo tik 1608 m.

1613 m. Mikalojus Olesnickis buvo paskirtas Radomo kaštelionu ir Opočno seniūnu. 1619 m. tapo Liublino vaivada, užėmė tą pareigybę iki pat mirties.

Pastatė Romos katalikų bažnyčią Lipske, kurią vėliau iš Olesnickių išpirko Denhofai. Taip bandė pastatyti bažnyčią bažnyčią Tarluve.

Buvo palaidotas 1620 m. Olenickių koplyčioje Lysoje goroje.

## Šeima
Buvo vedęs keturis kartus. Jo pirmoji žmona tapo Kristina (Katažina) Palecka, nuo santuokos su kuria turėjo tris vaikus:

* Zbignevas (m. 1662), Vislicos kaštelionas (1638), Opočno seniūnas
* Janas, rotmistras ir Sandomiro pakamaris (1637)
* Regina Olesnicka (m. 1631/1632), Sandomiro vaivados Mikalojaus Firlejaus (1538–1636) žmona.

Antrą kartą vedė Margaritą Tarlo, Andžejaus Tarlo dukterį ir Žarnuvo kašteliono Jano Miškovskio (m. 1591) našlę. 1602 metais trečią kartą vedė Sofiją Liubomirską (apie 1585–1612), Vojnicos kašteliono ir Sandomiro seniūno Sebastijano Liubomirskio (apie 1646–1613) ir Anos Branickos (m. 1639) dukterį. Ketvirtą kartą vedė Sofiją Tarlo (m. po 1634).

## Nuorodos

|-
Jaroslavas Olesnickis

**Jaroslavas Olesnickis** (m. prieš 1635 metus) – Bielsko vėliavininkas 1606-1618, Belzo seniūnas nuo 1621 metų. 

Buvo Vladislovo Vazos elektoriumi nuo Bielsko vaivadijos 1632 metais. 

## Literatūra

* Suffragia Woiewodztw y Ziem Koronnych, y W. X. Litewskiego, Zgodnie ná Naiásnieyssego Władisława Zygmunta ... roku 1632 ... Woiewodztwo Krákowskie., [b.n.s.].  
* Urzędnicy województwa bełskiego i ziemi chełmskiej XIV-XVIII wieku. Spisy". Oprac. Henryk Gmiterek i Ryszard Szczygieł. Kórnik 1992, s. 250.
Janas Kvileckis

**Janas Kvileckis** (g. 1729 m. – m. 1789 m.) – Mendzyžeco kaštelionas 1785-1789, Rogozinsko 1781-1785, Biechovsko kaštelionas 1778-1781, Všovo taurininkas 1772-1776.

Buvo Ketverių metų konfederacijos narys 1788 metais.

1786 metais buvo apdovanotas Baltojo erelio ordinu, 1779 metais tapo Švento Stanislovo ordino kavalieriumi. 

## Literatūra
* Volumina Legum, t. IX, Kraków 1889, s. 470.
* Kawalerowie i statuty Orderu Orła Białego 1705-2008, 2008, s. 237.
Mikalojus Žolkievskis

**Mikalojus Žolkievskis** (m. 1596 metais) – Lvovo pakamaris 1583–1596, Lvovo vėliavininkas 1581–1582, Medicko seniūnas 1583 metais.

1589 metais buvo Bytomo-Bendzinskio traktato signataras pacifikaciniame seime.

## Literatūra

* Codex diplomaticus Regni Poloniae et Magni Ducatus Lituaniae, wydał Maciej Dogiel, t. I, Wilno 1758, s. 239.
* Urzędnicy województwa ruskiego XIV–XVIII wieku. (Ziemie halicka, lwowska, przemyska, sanocka). Spisy". Oprac. Kazimierz Przyboś. 1987, s. 410.
Dominika olimpinėse žaidynėse

**[[Dominika]] [[olimpinės žaidynės|olimpinėse žaidynėse]]** pirmą kartą dalyvavo 1996 m. ir nuo to laiko siuntė sportininkus į visas paskesnes vasaros žaidynes. Žiemos olimpinėse žaidynėse Dominika debiutavo 2014 m. Šalis dar nėra iškovojusi olimpinio medalio.

Dominikos olimpinis komitetas įsteigtas 1987 m. ir TOK pripažintas 1993 m. 

## Medalių lentelės
### Medaliai vasaros žaidynėse

### Medaliai žiemos žaidynėse

## Šaltiniai